ন্যাশনাল লাইব্রেরি ফর চিলড্রেন অ্যান্ড ইয়াং অ্যাডাল্টস

জাতীয় শিশু ও তরুণ প্রাপ্তবয়স্কদের গ্রন্থাগার (সংক্ষেপে এনএলসিওয়াই; কোরীয়: 국립어린이청소년도서관) হলো কোরিয়ার জাতীয় গ্রন্থাগারের একটি শাখাগ্রন্থাগার, যার মূল লক্ষ্য হলো শিশু ও তরুণ প্রাপ্তবয়স্কদের জন্য তথ্যভিত্তিক সেবা এবং বই পড়ার সুযোগ প্রদান করা। এটি সিউলের গাংনাম-গু-এর তেহেরান-রো ৭-গিল-এ অবস্থিত। কোরিয়ার শিশু ও তরুণ প্রাপ্তবয়স্কদের জন্য বিশেষায়িত গ্রন্থাগার হিসেবে, এনএলসিওয়াই ২০০৬ সালের ২৮ জুন যাত্রা শুরু করে। ছয় তলা বিশিষ্ট এই গ্রন্থাগার ভবনটি (৪টি ফ্লোর ও ২টি বেজমেন্ট) গাংনাম স্টেশনের কাছাকাছি অবস্থিত হওয়ায় এটি শিশু, তরুণ ও প্রাপ্তবয়স্কসহ সকল বয়সের মানুষের জন্য সহজে প্রবেশযোগ্য। এই গ্রন্থাগারটি শিশু ও তরুণ প্রাপ্তবয়স্ক সম্পর্কিত জ্ঞান ও তথ্য সংগ্রহ করে। ২০২১ সালের মে মাস পর্যন্ত, গ্রন্থাগারটির সংগ্রহে মোট ৭১৫,০৬৬ টি বই রয়েছে। এর মধ্যে আছে ৫২০,৮৫১ টি প্রাচ্যের বই, ৮০,৪০০ টি পশ্চিমা বই, ১৭,৪৫৯ টি সাময়িকী এবং ৯৬,৩৫৬ ইউনিট বই বহির্ভূত সামগ্রী। সংগ্রহে কেবল শিশু ও তরুণ প্রাপ্তবয়স্ক উপযোগী সামগ্রী নয়, বরং সংশ্লিষ্ট ক্ষেত্রে গবেষকদের জন্য গবেষণা সামগ্রীও অন্তর্ভুক্ত রয়েছে। এছাড়াও, এনএলসিওয়াই শিশু ও তরুণ প্রাপ্তবয়স্কদের পাঠ্যাভ্যাস বিকাশের পাশাপাশি স্থানীয় পাবলিক লাইব্রেরি এবং স্কুল লাইব্রেরিগুলোকে সহায়তা করার জন্য বিভিন্ন প্রকল্প বাস্তবায়ন করে। চতুর্থ শিল্প বিপ্লবের সঙ্গে সম্পর্কিত সৃজনশীলতা এবং অভিসার সম্পন্ন মানবসম্পদ গড়ে তোলার লক্ষ্যে, "এনএলসিওয়াই ফিউচার ড্রিম হোপ ফ্যাক্টরি" নামে একটি সৃষ্টিশীলতা প্রদর্শনের স্থান চালু করেছে যা বই ও তথ্যপ্রযুক্তির সমন্বয়ে বিভিন্ন সৃজনশীল কর্মসূচি পরিচালনা করে। চতুর্থ শিল্প বিপ্লব ও ৫জি যুগে শিশু ও তরুণ প্রাপ্তবয়স্কদের জন্য বাস্তবভিত্তিক পাঠ্যাভ্যাস প্রদানের উদ্দেশ্যে ২০২০ সালে গ্রন্থাগারের অভ্যন্তরে এআর সেন্টার (AR Center) স্থাপন করা হয়। এই কেন্দ্রে ‘বই’ ও ‘গল্প’ সম্পর্কিত বিভিন্ন আধুনিক প্রযুক্তিভিত্তিক কার্যক্রম পরিচালিত হয়। ইতিহাস ২০০৪: ন্যাশনাল লাইব্রেরি ফর চিলড্রেন অ্যান্ড ইয়াং অ্যাডাল্টস গ্রন্থাগারটি পরিচালনার উপর একটি গবেষণা পরিচালিত হয় ২০০৫: ন্যাশনাল লাইব্রেরি ফর চিলড্রেন অ্যান্ড ইয়াং অ্যাডাল্টস প্রতিষ্ঠাবিষয়ক টাস্ক ফোর্সের (TF) উদ্বোধন ২০০৬: ন্যাশনাল লাইব্রেরি ফর চিলড্রেন অ্যান্ড ইয়াং অ্যাডাল্টস উদ্বোধন ২০০৯: ইন্টারেক্টিভ গল্প বলার কক্ষ (Interactive Storytelling Room) এবং ডোকডো অভিজ্ঞতা কক্ষের (Dokdo Experiencing Room) উদ্বোধন ২০১১: মা হে সং ব্যক্তিগত সংগ্রহশালা স্থাপন ২০১২: চো হিউন পা ব্যক্তিগত সংগ্রহশালা স্থাপন ২০১৭: হং সুং চান ব্যক্তিগত সংগ্রহশালার স্থাপন ২০১৯: ফিউচার ড্রিম হোপ ফ্যাক্টরি উদ্বোধন ২০২০: এআর সেন্টার (AR Center) স্থাপন সাংগঠনিক কাঠামো মহাপরিচালক (Director General) প্রশাসনিক বিভাগ নথিপত্র গ্রহণ, প্রেরণ, নিয়ন্ত্রণ, প্রকাশ এবং সংরক্ষণ কর্মচারী সংক্রান্ত বিষয়াদি, অফিসের বিধিমালা, শিক্ষা ও প্রশিক্ষণ, পেনশন, অভিযোগ সংক্রান্ত বিষয়। নিরাপত্তা এবং দাপ্তরিক সীলমোহর ও সংকলন। বেতন এবং বাজেট, হিসাবরক্ষণ ও হিসাব নিষ্পত্তি জাতীয় সম্পদের সুষ্ঠু ব্যবস্থাপনা পার্কিং এলাকা ও যানবাহন পরিচালনা সংক্রান্ত দায়িত্ব ভবন ও সকল সুযোগ-সুবিধা ব্যবস্থাপনা প্রকল্প পরিকল্পনার সমন্বয়, পর্যালোচনা ও বিশ্লেষণ বিধিবদ্ধ গঠনতন্ত্র প্রতিষ্ঠা, সংশোধন ও বাতিল যে বিষয়গুলো অন্য কোনো বিভাগের এখতিয়ারে পড়ে না পরিকল্পনা ও সহযোগিতা বিভাগ গ্রন্থাগার উন্নয়নের পরিকল্পনা প্রণয়ন ও বাস্তবায়ন শিশু ও তরুণ প্রাপ্তবয়স্কদের মধ্যে পাঠ্যাভ্যাস বৃদ্ধিতে কাজ করা দেশের সংশ্লিষ্ট সংস্থাগুলির সাথে সহযোগিতা ও সহায়তা প্রদান শিশু ও তরুণ প্রাপ্তবয়স্কদের জন্য গ্রন্থাগার সংক্রান্ত সেবাপ্রদানে নিয়োজিত ব্যক্তি সংক্রান্ত বিষয়াদি বিদেশী শিশু ও তরুণ প্রাপ্তবয়স্ক উপযোগী গ্রন্থাগারের সাথে সমন্বয় ও সহযোগিতা শিশু ও তরুণ প্রাপ্তবয়স্কদের সেবা প্রদানকারী গ্রন্থাগারিকদের সক্ষমতা জোরদারকরণ সম্পর্কিত কাজ জনসংযোগ সংক্রান্ত বিষয়াদি এনএলসিওয়াই-এর সাময়িকী দ্য লাইব্রেরি স্টোরি প্রকাশ ও সরবরাহ গ্রন্থাগার সেবা বিভাগ গ্রন্থাগারের সংগ্রহশালাগুলি পরিচালনা শিশু ও তরুণ প্রাপ্তবয়স্ক সংক্রান্ত বিষয়ে গবেষণা ও তথ্য সরবরা সংগ্রহ/অধিগ্রহণ মজুতকৃত সামগ্রী ব্যবস্থাপনা ও পরিচালনা পাঠ্যাভ্যাস বিষয়ক কর্মসূচির আয়োজন। তথ্য প্রক্রিয়াকরণ ও আধুনিকায়ন গ্রন্থাগার পরিদর্শনের ব্যবস্থা করা গ্রন্থাগার ভবন ১ম তলা (1F): শিশু সংগ্রহশালা, ড্রিম মেকারস্পেস, ফ্যামিলি মেকারস্পেস, স্তন্যপান কক্ষ, তথ্য কেন্দ্র ২য় তলা (2F): হোপ মেকারস্পেস, ইন্টারেক্টিভ গল্প বলার কক্ষ (Interactive Storytelling Room), কল্পনার স্থান (Space Imagination), আশার স্থান (Space Hope), প্রদর্শনী হল ৩য় তলা (3F): গবেষণা সামগ্রী (Research Materials), সংরক্ষিত বইয়ের তাক (Stacks) ৪র্থ তলা (4F): এআর (অগমেন্টেড রিয়ালিটি) সহ ছবির বইয়ের কক্ষ (Picture Book Room with AR), বইপাঠ এবং আলোচনা কক্ষ, সেমিনার কক্ষ, অডিটোরিয়াম বেজমেন্ট ১: অগমেন্টেড রিয়ালিটিসমৃদ্ধ গ্রন্থাগার, শিশুদের ডোকডো অভিজ্ঞতা কক্ষ 'লাইভেরি' (Children’s Dokdo Experience Room-LIVEary) বেজমেন্ট ২: ক্যাফেটেরিয়া সংগ্রহের পরিসংখ্যান প্রেস রিলিজ 100 books recommended by the National Library for Children and Young Adults [১] A national library for children and Young adults তথ্যসূত্র বহিঃসংযোগ National Library for Children and Young Adults – অফিসিয়াল ওয়েবসাইট